**Johdanto**

Vastuullisuussuunnitelman tarkoituksena on auttaa Green Key -yrityksiä tekemään yhteenveto vastuulliseen liiketoimintaan liittyvistä sitoumuksistaan ja viestimään vastuullisuudestaan eri sidosryhmille kuten henkilöstölle, asiakkaille, alihankkijoille, tavarantoimittajille, palveluntarjoajille jne.

Mikäli yritys on Visit Finlandin Sustainable Travel Finland polulla, voit hyödyntää Green Key vastuullisuussuunnitelmaa Kestävän matkailun kehittämissuunnitelmaa laatiessa.

Green Key kriteerin 1.2 mukaan jokaisen Green Key -yrityksen tulee laatia vastuullisuussuunnitelma (aiemmin vastuullisuuspolitiikka). Vastuullisuussuunnitelman tarkoituksena on auttaa Green Key -yrityksiä viestimään vastuullisuudestaan eri sidosryhmille kuten henkilöstölle, asiakkaille, alihankkijoille, tavarantoimittajille ja palveluntarjoajille jne. Vastuullisuussuunnitelman runko jakaantuu kolmeen aihepiiriin: taloudellinen kestävyys ja yhteyskuntavastuu, sosio-kulttuurinen kestävyys ja ekologinen kestävyys. Rungon avulla voit koota yhteen dokumenttiin kuvauksen yrityksenne sitoumuksista, jotka yhdessä luovat vastuullisuussuunnitelmanne.

Jokaisen aihepiirin alle on koottu Green Key -kriteerit, joihin yrityksen tulee sitoutua, ja joiden toimintaperiaatteista sekä käytännön toimintamalleista kohteen tulee sisäisesti myös päättää.

Vastuullisuussuunnitelman periaatteista suositellaan kerrottavan yrityksen verkkosivuilla. Suunnitelman voikin muotoilla sellaiseen muotoon, että sitä voi sellaisenaan hyödyntää viestinnällisiin tarkoituksiin. Vastuullisuussuunnitelman allekirjoittaa yrityksen toimitusjohtaja.

Kunkin sitoumuksen kohdalle on merkitty, mihin kriteeriin se viittaa. Yrityksen kategoriasta riippuen kriteeri voi olla pakollinen tai vapaaehtoinen pistekriteeri. **Vähintään lihavoinnilla merkityt osat tulee sisällyttää suunnitelmaan**.   
  
I = Pakollinen kriteeri   
G = Pistekriteeri

Green Key vastuullisuussuunnitelma

Yrityksen nimi

Päivämäärä

Vastuuhenkilö

### Taloudellinen kestävyys ja yhteiskuntavastuu

Yritys sitoutuu jatkuvaan kehittämiseen ja käyttää taloudellisia resursseja tavalla, joka edistää ympäristö- ja sosiaalista kestävyyttä sekä varmistaa liiketoiminnan taloudellisen kannattavuuden pitkällä aikavälillä.

* **Yritys sitoutuu lakien ja säädösten noudattamiseen. 11.1 (I)**
  + Suositeltava tarkennus: Miten seurataan ja varmistetaan
* **Yritys varmistaa, että kaikilla sen työntekijöillä, harjoittelijoilla ja vapaaehtoistyöntekijöillä on työtapaturmavakuutus. 11.2 (I)**
  + Suositeltava tarkennus: Miten seurataan ja varmistetaan
* **Yritys takaa työntekijöilleen turvallisen työympäristön 11.1 (I)**
  + Suositeltava tarkennus: Miten seurataan ja varmistetaan
* **Yritys ennakoi riskejä ja sillä on toimintasuunnitelma kriisitilanteiden varalta 1.2 (I)**
  + Suositeltava tarkennus: miten ennakoi
* **Yritys torjuu lapsiin, teini-ikäisiin, naisiin, vähemmistöihin tai muihin haavoittuvassa asemassa oleviin ryhmiin kohdistuvaa kaupallista, seksuaalista tai muuta hyväksikäyttöä sekä kaikenlaista häirintää 11.2 (I)**
  + Suositeltava tarkennus: miten ennakoi
* **Yritys edellyttää, että sen alihankkijat noudattavat työntekijöiden oikeuksia koskevaa lainsäädäntöä. 11.4 (I)** 
  + Suositeltava tarkennus: Miten seurataan ja varmistetaan
* **Yritys sitoutuu korruption vastaiseen toimintaan 11.2 (I)**
  + Suositeltava tarkennus: Millaisin toimin korruptiota vältetään
* **Yritys sitoutuu tekemään vastuullisia hankintoja ja investointeja 11.14 (I)**
  + Suositeltavat tarkennukset:
    - Millä perusteilla hankinnat tehdään
    - Määrittele esimerkiksi seikat, jotka vaikuttavat hankintapäätöksiin kuten vakituiset yhteistyökumppanit, alueellisuus, reilun kaupan tuotteet, sertifioinnit jne.
    - Miten varmistatte, että tuotantoketjunne on vastuullinen 11.4 (I), 11.14.(G) ja 13.5 (G)
    - Mikäli kohteella on kirjallinen hankintapolitiikka, se on hyvä mainita vastuullisuussuunnitelmassa.

**Sosiokulttuurinen kestävyys**

* **Yritys osallistuu alueelliseen kestävän matkailun suunnitteluun ja kehittämiseen 1.2 (I)**
  + - Suositeltava tarkennus: Miten yritys osallistuu
* **Yritys sitoutuu kouluttamaan henkilökunnan jäseniä omaan työhönsä liittyvissä ympäristö- ja vastuullisuusasioissa 2.3 (I)**
  + - Suositeltava tarkennus: Miten koulutuksen saanti varmistetaan
* **Yritys huomioi inklusiivisuuden asiakaspalvelussa sekä tilojen ja palveluiden suunnittelussa ja markkinoinnissa 11.8 (I)**
  + - Suositeltava tarkennus: Miten varmistetaan
* **Yritys sitoutuu palkkaamaan henkilöstöä kaiken tasoisiin tehtäviin ikään, etniseen taustaan, sukupuoleen, tai esimerkiksi vammaan katsomatta jne. 11.10 (G)**
  + - Suositeltava tarkennus: Miten tasapuolinen kohtelu varmistetaan rekrytoinnissa
* **Yritys sitoutuu paikalliskulttuurin edistämiseen (esim. elintarvikevalikoimassa, suunnittelussa, myydyissä tuotteissa jne.) 11.13 (I)** 
  + - Suositeltava tarkennus: Miten varmistetaan

**Ekologinen kestävyys**

* **Yritys sitoutuu ilmastonmuutokseen sopeutumista ja sen hillitsemistä edistävään toimintaan 1.6 (I/G)**
  + - Suositeltava tarkennus: toimenpidesuunnitelma hiilijalanjäljen pienentämiseksi
* **Yritys pyrkii omien toimintojensa haittavaikutusten minimoimiseen ja hyötyjen maksimointiin omassa toimintaympäristössään.**

Tähän liittyvät kriteerit:

* + - vedenkulutus (vuotojen ja vedenkulutuksen seuranta) 4.1. 4.3. (I)
    - puhtaanapito: kemikaalien oikea ja turvallinen käyttö (luku 5)
    - kertakäyttöastioiden käyttö vain poikkeustapauksissa kuten take away 6.5 (I)
    - jätteen vähentämis- tai uudelleenkäyttösuunnitelma 6.18 (G)
    - energia (toimintatapa tyhjillään olevien tilojen lämmityksen säätämiseksi)
    - materiaalit: ei kertakäyttöastioita päivittäiskäytössä 6.5. (I), toimintamalli kalusteiden kunnostamiseen ja kierrättämiseen 13.9. (I)
    - kuljetusten tarpeen minimoiminen
      * tavaran kuljetus 13.5. (I)
      * ihmisten liikkuminen kohteeseen ja kohteessa 3.6. (I) 12.2. (I) 12.3. (G)
      * omien kulkuneuvojen ympäristövaikutusten minimoiminen 7.37–7.38 (G)
* **Yritys sitoutuu** **olemaan käyttämättä liha-, kala- tai äyriäistuotteita, jotka ovat peräisin uhanalaisista tai suojelluista kannoista tai lajeista 8.6 (I)**
  + - Suositeltava tarkennus: Miten varmistetaan
* **Yritys sitoutuu ruokahävikin pienentämiseen 8.11 (I)**
  + - Toimenpiteistä tulee laatia erillinen suunnitelma
* **Yritys ei myy, vaihda tai pidä esillä kasveja, eläimiä tai historiallisia ja arkeologisia esineitä paitsi lain sallimissa rajoissa 11.3 (I)** 
  + - Suositeltava tarkennus: Miten varmistetaan
* **Mikäli yrityksellä on matkailukäytössä olevia eläimiä, yritys varmistaa niiden** [**hyvinvoinnin esim. noudattaen seuraavia periaatteita:**](https://kestavan-matkailun-e-learning.in.howspace.com/210-eettinen-elainmatkailu) **11.5 (I)**
  + - 1. Hyvä ruokinta: Ei pitkittynyttä nälkää tai janoa
    - 2. Hyvä lepopaikka: Lepopaikan mukavuus ja sopiva lämpötila
    - 3. Hyvä terveys: Eläimillä ei ole sopimattomista hoitomenettelyistä aiheutuneita vammoja, sairauksia tai kipuja
    - 4. Lajille ominainen käyttäytyminen: Sosiaalinen vuorovaikutus, luonnollinen käyttäytyminen, hyvä ihmisen ja eläimen välinen suhde, positiivinen mieliala
    - 5. Suojelu pelolta ja ahdistukselta: Ei selviä pelon/ahdistuksen/apatian merkkejä, mahdollisuus hakea yksityisyyttä/suojaa.

**Esimerkki vastuullisuussuunnitelmasta**

Yritys X haluaa tarjota vierailleen kokemuksen, jossa kestävä kehitys kattaa koko toiminnan ja on luonnollinen osa päivittäistä työtä. Olemme sitoutuneet ehkäisemään ja vähentämään toimintamme ympäristövaikutuksia ja työskentelemme aktiivisesti kestävän kehityksen edistämiseksi jatkuvasti toimintaamme kehittämällä ja uusia tavoitteita vuosittain asettamalla. Yrityksemme työympäristö on turvallinen ja riskien- ja kriisinhallinta on huomioitu toiminnassamme. Koulutamme jatkuvasti henkilökuntaamme, ja viestimme sekä henkilöstölle että vieraillemme kestävän kehityksen toimistamme ympäristötietoisuuden ja -sitoutumisen lisäämiseksi. Sitoudumme kaikkien ihmisten tasa-arvoiseen kohteluun ja oikeuksiin ja torjumme korruptiota sekä lapsiin, teini-ikäisiin, naisiin, vähemmistöihin tai muihin haavoittuvassa asemassa oleviin ryhmiin kohdistuvaa kaupallista, seksuaalista tai muuta hyväksikäyttöä sekä kaikenlaisen häirintää. Lisäksi työskentelemme sosiaalisen kestävyyden puolesta alueellamme sekä henkilöstömme että vieraidemme hyväksi.

Suurin suora ympäristövaikutuksemme syntyy energian ja veden kaltaisten resurssien kulutuksesta. Pyrimmekin aktiivisesti vähentämään energian ja veden kulutustamme sekä minimoimaan jätteen syntymistä ja parantamaan sen lajittelua. Käytämme 100 % uusiutuvaa sähköä, ympäristöystävällisiä tuotteita ja resurssitehokasta teknologiaa. Mittaamme ja seuraamme ympäristötehokkuuttamme säännöllisesti, myös mittaamalla veden, sähkön ja energiankulutusta sekä toiminnassamme syntyvän jätteen määrän.

Hankinnoillamme on myös suuri epäsuora ympäristövaikutus esimerkiksi elintarvikkeiden ja kemikaalien osalta. Siksi sitoudumme käyttämään mahdollisimman paljon luomu-, ympäristömerkittyjä ja sesonkituotteita ja elintarvikkeita sekäolemaan käyttämättä liha-, kala- tai äyriäistuotteita, jotka ovat peräisin uhanalaisista tai suojelluista kannoista tai lajeista. Minimoimme ruokahävikkiä, käytämme kertakäyttöastioita vain poikkeustapauksissa ja käytössämme olevat puhdistus- ja pesuaineet sekä pehmopaperit ovat ympäristömerkittyjä.

Lakien, asetusten ja muiden vaatimusten noudattaminen on meille vähimmäistaso, ja sitoudummekin ylittämään nykyiset kestävään kehitykseen liittyvät lait ja -määräykset.

Yritys X haluaa olla eturintamassa luomassa kestävää matkailualaa ja innostaa muita toimijoita, asiakkaita ja henkilöstöä osallistumaan kestävän kehityksen toimiin.

Paikkakunta, xx kuukausi 20XX

Toimitusjohtajan nimi ja allekirjoitus